CELEX: 32011R0321
Language: et
Date: 2011-04-01 00:00:00
Title: Komisjoni rakendusmäärus (EL) nr 321/2011, 1. aprill 2011 , millega muudetakse määrust (EÜ) nr 10/2011, et piirata bisfenool A kasutamist imikute plastist lutipudelites  EMPs kohaldatav tekst

2.4.2011   
            
            
               ET
            
            
               Euroopa Liidu Teataja
            
            
               L 87/1
            
         KOMISJONI RAKENDUSMÄÄRUS (EL) nr 321/2011,
   1. aprill 2011,
   millega muudetakse määrust (EÜ) nr 10/2011, et piirata bisfenool A kasutamist imikute plastist lutipudelites
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. oktoobri 2004. aasta määrust (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ, (1) eriti selle artikli 18 lõiget 3,
   olles konsulteerinud Euroopa Toiduohutusametiga
   ning arvestades järgmist:
   
               (1)
            
            
               Komisjoni direktiiviga 2011/8/EL (2) muudeti direktiivi 2002/72/EÜ (3) toiduga kokkupuutumiseks ettenähtud plastmaterjalide ja -toodete kohta, piirates bisfenool A (2,2-bis(4-hüdroksüfenüül)propaan) kasutamist imikute polükarbonaadist lutipudelites.
            
         
               (2)
            
            
               Alates 2011. aasta 1. maist asendatakse direktiiv 2002/72/EÜ komisjoni 14. jaanuari 2011. aasta määrusega (EÜ) nr 10/2011 toiduga kokkupuutumiseks ettenähtud plastikmaterjalide ja -esemete kohta (4).
            
         
               (3)
            
            
               Määrus (EL) nr 10/2011 ei sisalda bisfenool A kasutamisega seotud piiranguid, mis kehtestati direktiiviga 2011/8/EL direktiivis 2002/72/EÜ.
            
         
               (4)
            
            
               Määrust (EÜ) nr 10/2011 tuleks seepärast bisfenool A kasutamise piirangute kajastamiseks muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 10/2011 I lisa tabeli 1 kande aine number 151 nimetusega 2,2-bis(4-hüdroksüfenüül)propaan kümnendasse veergu „Piirangud ja spetsifikatsioonid” lisatakse järgmine tekst:
   
      „Ei tohi kasutada imikute (5) polükarbonaadist lutipudelite tootmiseks (6).
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2011, et keelustada selliste toiduga kokkupuutumiseks ettenähtud plastikmaterjalide ja -esemete tootmine, mis ei vasta käesoleva määruse nõuetele.
   Seda kohaldatakse alates 1. juunist 2011, et keelustada selliste toiduga kokkupuutumiseks ettenähtud plastikmaterjalide ja -esemete turule viimine ja liitu importimine, mis ei vasta käesoleva määruse nõuetele.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 338, 13.11.2004, lk 4.
   
      (2)  ELT L 26, 29.1.2011, lk 11.
   
      (3)  EÜT L 220, 15.8.2002, lk 18.
   
      (4)  ELT L 12, 15.1.2011, lk 1.
   
      (5)  Imiku mõiste on määratletud direktiivi 2006/141/EÜ artiklis 2.
   
      (6)  Kõnealune piirang jõustub alates 1. maist 2011 seoses tootmisega ning alates 1. juunist 2011 seoses turule viimise ja liitu importimisega.”